《和子瞻涡口遇风》
宋代·苏辙

长淮暮生风，来自涡河口。
新舟虽云固，波浪亦难受。
诗来话艰厄，惊恐及儿妇。
忆同溯荆峡，终夜愁石首。
余飚入帏幄，跳沫溅窗牖。
平生未省见，惊顾欲狂走。
尔来涉忧患，渐觉成老丑。
遥喜波浪中，时能饮醇酒。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。